กระทรวงทรัพยากรธรรมชาติและสิ่งแวดล้อม  เชิดชูเกียรติให้วัดกว่า 100  วัดที่ผ่านเกณฑ์การจัดการสิ่งแวดล้อมที่ดี พร้อมเดินหน้าต่อให้ครอบคลุมทั่วประเทศ
กระทรวงทรัพยากรธรรมชาติและสิ่งแวดล้อม  เชิดชูเกียรติให้วัดกว่า 100  วัดที่ผ่านเกณฑ์การจัดการสิ่งแวดล้อมที่ดี พร้อมเดินหน้าต่อให้ครอบคลุมทั่วประเทศ เช้าวันนี้ (12 มิ.ย.62) ที่มหาวิทยาลัยมหาจุฬาลงกรณราชวิทยาลัย  พระธรรมปัญญาบดี นายกสภามหาวิทยาลัยมหาจุฬาลงกรณราชวิทยาลัย   ประธานฝ่ายสงฆ์  และนายรัชฎา สุริยกุล ณ อยุธยา อธิบดีกรมส่งเสริมคุณภาพสิ่งแวดล้อม ร่วมเป็นประธานมอบโล่รางวัลให้กับวัดที่ผ่านเกณฑ์การจัดการสิ่งแวดล้อม  โดยมีวัดได้รับโล่รางวัลจำนวน 112 วัดนาย รัชฎา สุริยกุล ณ อยุธยา  กล่าวว่า  การมอบโล่รางวัลเชิดชูเกียรติให้กับวัด   เป็นการยกย่องเชิดชูเกียรติที่วัดมีการบริหารจัดการสิ่งแวดล้อมที่ดี  โดยกรมส่งเสริมคุณภาพสิ่งแวดล้อมได้เข้าไปส่งเสริมสนับสนุนให้ประชาชนเข้ามามีส่วนร่วมในการสงวน  บำรุงรักษาทรัพยากรธรรมชาติและสิ่งแวดล้อมควบคู่กับวัด   เพื่อเป็นแบบอย่างและมีเครือข่ายในการสร้างความตระหนัก สร้างจิตสำนึกและให้ความรู้ด้านทรัพยากรธรรมชาติและสิ่งแวดล้อม   ทั้งนี้ ได้ส่งเสริมให้วัดพัฒนาการจัดการสิ่งแวดล้อมที่ดี มาตั้งแต่ 2557-2561  โดยคัดเลือกวัดที่สนใจเข้าร่วม และผ่านเกณฑ์การประเมิน ล่าสุดมี  440 วัด ด้วยการใช้เกณฑ์การจัดการสิ่งแวดล้อมในวัดเป็นเครื่องมือขับเคลื่อน  ประกอบด้วย  ความสะอาด ความเป็นระเบียบ  เป็นพื้นที่สีเขียว   การจัดการสิ่งแวดล้อม    กิจกรรมรณรงค์ส่งเสริมความรู้ด้านสุขอนามัยและสิ่งแวดล้อมและการมีส่วนร่วมของทุกภาคส่วน  พร้อมระบุ  ในปี 2561   กรมส่งเสริมคุณภาพสิ่งแวดล้อม ได้จับมือกับสำนักงานสิ่งแวดล้อมภาคที่ 1-16   ผลักดันกิจกรรมดังกล่าวในวัด  ส่งผลให้มีวัดผ่านเกณฑ์ถึง  112วัด อย่างไรก็ตาม จากนี้ไปจะดำเนินการให้ครอบคลุมทุกวัดทั่วประเทศ